Аԥснытәи аҳазалхаҩцәа иааныркылеит закәаншьаҭада ииаргоз аҭаҭын
© Foto / пресс-служба Сочинской таможни Контрабанда сигарет
© Foto / пресс-служба Сочинской таможни
Административтә зинеилагаразы аматериалқәа зегьы Аҳәынҭқарратә ҳазалхратә еилакы аусҭҵааратәии аусеилыргаратәии ҟәшахьы инашьҭуп.
АҞӘА, ԥхынгәы 31 – Sputnik. Аԥснытәи аҳазалхаҩцәа иааныркылеит закәаншьаҭада ииаргоз аҭаҭын ҳәа аанацҳауеит Аҳазалхратә маҵзура.
Урыстәыла атәылауаҩ закәаншьаҭада 4760 цыра асигарет имашьына иҭаҵаны Аԥснынтәи аиагара иҽазишәеит.
Агәаҭара -аужьҭырҭа ҭыԥ "Ԥсоу" аҳазалхратә гәаҭара данахысуаз идырбалеит закәаншьаҭада ииаигоз атауар.